lflage/wiki-talks huggingface dataset:
Conversa:Canal de Suez

message: No artigo dise que morreron 200 persoas cada ano. Na es.wiki din que oficialmente morreron 20 traballadores. Na en.wiki que foron milleiros os traballadores mortos. Segundo as fr.wiki e pt.wiki foron 125 000. Conviría citar fontes. Neste libro trátase o tema. [ Furagaitas * ] 01:21, 16 decembro 2009 (UTC)
thread_title:  Mortes 

message: O termo en galego creo que é canle, de feito o artigo dí que é unha canle. Propoño que se cambie o título polo de canle de suez e canal se deixe como ligazón. --69.22.168.162 14:55, 8 de abril de 2012 (UTC)
replies: text: Discordo. Está ben Canal de Suez http://www.realacademiagalega.org/rag_dicionario/searchNoun.do?nounTitle=canal --. HombreDHojalata.conversa 17:53, 8 de abril de 2012 (UTC)

text: Esta ben canal pero tamén estaría canle, neste caso son sinónimos.--HacheDous=0 (conversa) 15 de outubro de 2015 ás 18:04 (UTC)
replies: text: :Agora ben por coherencia interna no artigo queda forzado dicir que o canal de Suez é unha canle.--HacheDous=0 (conversa) 15 de outubro de 2015 ás 18:05 (UTC)
replies: text: :: Seguindo o criterio do primeiro editor, habitual na Galipedia, recupero a forma canal, ao ser a primeira utilizada, que logo alguén cambiou .--HacheDous=0 (conversa) 15 de outubro de 2015 ás 18:19 (UTC)
thread_title:  Canal vs Canle 
Conversa:Ermitage

message: Boas Sobreira. O nome do museo ven de (copio de en.wiki):
Penso que é perfectamente traducible (moitas linguas o fan). O que non sei é cal é a tradución axeitada (Eremitaxe existe?) --Norrin (Fálame) 13 de novembro de 2017 ás 11:09 (UTC)
replies: text: Entendo que non se traduciría [por "Ermida(xe)"] igual que Vladivostok (por "vixiante do oeste"). Pero adaptar do RU/FR/DE ou do EN? ※ Sobreira ►〓 「parlez 」 13 de novembro de 2017 ás 11:59 (UTC)
replies: text: : Mmmm pero non é o mesmo, non é un topónimo. En calquera caso, adaptar do RU. --Norrin (Fálame) 13 de novembro de 2017 ás 13:28 (UTC)
thread_title:  Título
Conversa:Xiros idiomáticos galegos

message: Non me acaban de gustar estas páxinas (como a que tiñamos de refráns) porque non deixan de ser unha listaxe que nunca se acaba de encher: ditos, locucións ou "xiros idiomáticos", que non sei ben se é exactamente o mesmo, hai miles e non entendo qué criterio se segue àra escoller estes. Outro problema é que se inclúen o que son realmente refráns (non se conxugan), como por exemplo
* Diga a miña veciña e teña o meu fol de fariña
* Orneadas de burro non chegan ao ceo
* Aprendiz de moitas ciencias, mestre de poucas sabencias
* Cada moucho no seu souto
* De tales pais, tales fillos; fillo de porco marrán seguro; de tal pano tal saia
* Nunca choveu que non escampase
* Dime con quen vas e direiche o que fas
* Non hai mellor palabra que a que está por dicir
* Deus é bo e o demo non é malo
Non sabería clasificar "En todas partes hai cans descalzos, toda a terra éche país".
Outro problema máis: ¿como se lematizan? ¿con verbo, sen el? Véxase, por exemplo: "Ir con pés de la", "andar con pés de la", "Con pés de la".
¿Alfabeticamente? ¿Como detectar, si non, supricados como "Chegar e encher"?
Non sei. Moitas preguntas e ningunha proposta. Pedro --Lameiro (conversa) 21:56, 29 abril 2008 (UTC)
replies: text: : Non pode opinar moito, pero penso concordar con Lameiro. Mudei a primeira frase para dar tono neutro, pero non sei neutralizar os titulos do taboeiro. Isto debese mudar polo menos en canto o artigo queda eiqi. Lameiro ti debes ter unha idea de proposta ? ElviraConversa comigo 22:53, 29 abril 2008 (UTC)
--------------------
Eu tampouco sei nada, poño algo de bibliografía, por se alguén quixer tirar por aí (mesmo para engadir no artigo). Descoñezo se hai máis.
* Dicionario fraseolóxico galego, Edicións A Nosa Terra, 2000.
* Dicionario fraseolóxico século21 castelán/galego, Editoriais Galaxia-Cumio, 2007
* Dicionario Cumio de Expresións e frases feitas castelán-galego, Ed. do Cumio, 2001.
Xoán Carlos Fraga (conversa) 21 de outubro de 2015 ás 11:30 (UTC)
* Penso que deberíamos ligar este artigo co de Frase hecha do español https://es.wikipedia.org/wiki/Frase_hecha ou que opinades?
thread_title: Untitled
Conversa:Alberto Korda

message: Penso que a sección Polémica sobre a foto debe ser eliminada. Carece de toda lóxica o de Juan Vivès, é como se incluímos no artigo Operación Northwoods que hai unha versión que di que foi planeada por Cañita Brava. AlberteSi, digame? 14:15, 2 maio 2008 (UTC)
*Concordo, en internet seguro que se damos unha patada aparecen 20 ou 30 que din que foron eles os que tiraron a foto.--Arco de Rayne 14:41, 2 maio 2008 (UTC)
* Concordo, ei esta por facer traducción sen cavilar moito (lol). Xa que somos tres, retiro o parafo. ElviraConversa comigo 15:25, 2 maio 2008 (UTC)
thread_title: Polémica
Conversa modelo:Seniw

message: *Propoño mover este modelo a Modelo:Seniw, semella que o nome está en portugués e esta é a "wikipedia en galego". Botádelle un ollo tamén a Conversa Modelo:Semcat. Que opinades? --Toliño Fala aquí comigo  13:20, 30 abril 2008 (UTC)
* , habería que cambiar as inclusións nos artigos, eu podo tentar facelo có bot. --☣Banjo tell me 10:05, 9 xullo 2008 (UTC)

message: O modelo está traído da wikipedia portuguesa e non existe na inmensa maioría das wikis, incluíndo as meirandes. 
Eu (isto é unha opinión persoal) penso que ten unha utilidade relativa, e, en todo caso, que non se debe abusar del e non se debe empregar indiscriminadamente. --HombreDHojalata conversa 15:18, 27 febreiro 2010 (UTC)
replies: text: Eu véxoo útil se marcamos artigos que realmente necesitan ligazóns interlingüísticas; se facemos un seguimento da :Categoría:Wikipedia:Artigos sen interwikis periódico e resolvemos os problemas, non debería haber maior problema co modelo. O normal é empregalo ao chantar varios marcadores de atención nun artigo creado por un usuario novato. --Toliño Fala aquí comigo  16:39, 3 de marzo de 2011 (UTC)
thread_title: Comentario
Conversa:Gando

message: Pareceme que deberianse retirar estes tipos de gando :
# Piscicultura  : Cría de peixes.
# Cunicultura  : Cría de coellos.
# Apicultura  : Cría de abellas.
# Avicultura  : Cría de aves.
Segun a RAG gando refirese a animais de catro patas, e segun a RAE a palabra ganado refirese a un conxunto de bestias (dandolle por outra banda o sentido de conxunto das abespas dunha colmena), e logo a palabra bestia segun a RAE refirese a animal cuadropedo e a animal domestico de carga. Penso que na wikipedia en castelan xa se daran conta.  ¿ Pero eiqui xa se pode facer ? ElviraConversa comigo 14:59, 30 abril 2008 (UTC)
*Concordo, o dicionario da RAG déixao moi claro: animais mansos de catro patas.--Arco de Rayne 15:14, 30 abril 2008 (UTC)
*Pois eu discordo. Por experiencia propia sei que o concepto se gando é moito máis que as bestas de 4 patas. Son moitas as fontes serias que utilizan conceptos como gando ou facenda para outros animais criados polo home, como coellos e aves domésticas; a aplicación ás abellas tamén se fai, pero é menos común; nunca o vin aplicado ós peixes. Dade un paseo pola páxina da consellería de Medio Rural e veredes referencias diversas, baixo o concepto xenérico de gandería, a coellos e aves; supoño que non as haberá a outros animais, pero non o comprobei. Facede tamén a proba na do Minsiterio de Agricultura, Alimentación e Pesca (ou como se chame agora). Saúdos. Pedro --Lameiro (conversa) 20:25, 30 abril 2008 (UTC)
*Un dos problemas do artigo, ademais do curto que é e que non tiña referencias externas. O anterior comentario estaba baseado na referencia da RAG pero se é certo que a utilización do termo gando é na práctica máis amplo que os animais de catro patas penso que se debe engadir ao artigo coas referencias externas que o confirmen.--Arco de Rayne 21:24, 30 abril 2008 (UTC)
*Concordo con Arco de Rayne ElviraConversa comigo 22:04, 30 abril 2008 (UTC)
thread_title:  Tipos de gando
Conversa:Numismática

message: Não som nenhum experto em línguas mas... o da origem hebrea parece-me muito duvidoso. Nas versões da wikipédia em inglês, francês e espanhol coincide-se en sinalar unha procedência latina que á sua vez se derivaria do grego. Procurei do dicionário da Real Academia Galega on line mas não vem o termo, no da academia espanhola sinala-se tal que assim: «(Del fr. numismatique, este der. del lat. numisma, moneda, y este del gr. νόμισμα)». Saúdos--83.40.116.127 14:38, 4 abril 2009 (UTC)
thread_title:  Orixe da palabra???
Conversa:Literatura éuscara

message: Xa está arranxado Consideracións xerais e a introducción. --Norrin_strange (Talk) 09:03, 2 maio 2008 (UTC)
*Xa está arranxado na súa totalidade. Retiro modelo. --Norrin_strange (Talk) 14:33, 2 maio 2008 (UTC)
Penso que habería que reformular a introdución e mover o artigo a literatura vasca, como xa existe literatura galega ou literatura islandesa. Alberte (Si, dígame?) 15:00, 29 setembro 2008 (UTC)
*O poema "Contrapas" acaba nun "ve ao baile" que paso a "vai ao baile", contrastando con wiki en español. --Xoán Carlos Fraga 08:09, 5 de abril de 2011 (UTC)
thread_title: Untitled
Conversa:Atentados do 11 de marzo de 2004 en Madrid

message: O número de manifestantes non se pode dar sen fontes, polo que ou ben se establecen as fontes ou ben debe retirarse o cadro.--Arco de Rayne 14:35, 3 maio 2008 (UTC)
¿Unha furgoneta con textos do Quoram? ¿Qué é o Quoram? Pedro --Lameiro (conversa) 23:01, 31 de xullo de 2011 (UTC)
* Corán. O certo é que este artigo ten bastante de chafallada. --Atobar (conversa comigo) 23:05, 31 de xullo de 2011 (UTC)
** E ben que merece un maior desenvolvemento. Anímate, Alejandro. Pedro --Lameiro (conversa) 23:07, 31 de xullo de 2011 (UTC)
replies: text: :Nada, nada. Eu quedo á marxe, que o tema me amola tremendamente pola conduta posterior do Partido Popular. O primeiro é a saúde, Pedro. --Atobar (conversa comigo) 23:17, 31 de xullo de 2011 (UTC)
thread_title: Untitled
Conversa:Ecoespazo do Rexo

message: Creo que é Ecoespazo non Ecospazo. --Arco de Rayne 15:39, 3 maio 2008 (UTC)
thread_title: Untitled
Conversa:Xetafe

message: Modifiquei substancialmente este apartado seguindo tres eixos:
1. Actualización necesaria da nova corporación muncipal.
2. Eliminación daqueles datos que non son exclusivos de Xetafe e que facían referencia a xeneralidades que segundo a lexislación vixente afectan a municipios de todo o estado.
3. Datos demasiado puntuais que poden mudar en calquera momento, como a denominación que reciben as actuais concellerías.
Agardo que se entendan estas modificacións. Un saúdo. --Paradanta (Cóntame) 15:39, 11 de febreiro de 2012 (UTC)
thread_title:  Política e goberno 

message: A diciopedia e a UDC empregan Xetafe. --Norrin (Fálame) 7 de abril de 2014 ás 07:19 (UTC)
replies: text: Pois eu creo que debería cambiarse xa que as referencias parécenme correctas. Saúdos, --Elisardojm (conversa) 7 de abril de 2014 ás 09:15 (UTC)
thread_title: Topónimo
Conversa:Pedro González Telmo

message: Segundo teño entendido San Telmo non é, curiosamente, un santo. Se alguén o confirmara habería que elimina-la categoría Santos. AlberteSi, digame? 11:40, 4 maio 2008 (UTC)
*Segundo a Enciclopedia Católica, que data de 1911 non é santo , aínda que o seu culto está aprobado pola igrexa católica.--Arco de Rayne 11:58, 4 maio 2008 (UTC)
*Noutra páxina católica dos Estados Unidos, mantida polos franciscanos, fala do mesmo, está beatificado pero non canonizado.--Arco de Rayne 12:02, 4 maio 2008 (UTC)
*redirecciono aquí "San Telmo" por que é ben coñecido e adorado como tal, aínda que non fora canonizado (se ben na :pt:Pedro González Telmo di que si...) --Saúde, e pola sombra!! Estevoaeipa o que queiras... 00:25, 16 xuño 2008 (UTC)
*Creo que na pt.wiki confunden aprobación de culto con canonización, son dúas cousas diferentes.--Arco de Rayne 12:54, 16 xuño 2008 (UTC)
thread_title: Untitled

message: No artigo dise que morreu o 14 de abril de 1241, data que provén da Enciclopedia Católica. Pero nunha Guía do Camiño Portugués acabo de ler que na chamada Ponte de San Telmo, ó lado de Tui, hai unha placa que di que "aquí enfermou de morte San Telmo en abril de 1251". Resulta imposible que enfermara en 1251 e morrera en 1241, pero ¿cal das datas está equivocada? Pedro --Lameiro (conversa) 30 de agosto de 2014 ás 00:11 (UTC)
thread_title:  Data da morte
Conversa:Lahar

message: Teño as miñas dúbidas que en galego sexa correcto coada de barro, máis ben parece tomado do castelán colada de barro. Nos dicionarios galegos coada aparece con outras acepcións pero non con esta da RAE:  Masa de lava que se desplaza, hasta que se solidifica, por la ladera de un volcán. En portugués é escoada pero non sei se esa forma é correcta en galego para este significado. En todo caso o artigo débese mover a Lahar xa que é un termo específico utilizado nas publicacións especializadas.--Arco de Rayne 14:13, 4 maio 2008 (UTC)
*O vocabulario de xeografía da USC dá como equivalente ao castelán colada as formas galegas coada e corrente, polo que parece que si é correcto coada con ese significado .--Arco de Rayne 14:26, 4 maio 2008 (UTC)
thread_title: Untitled
Conversa modelo:ConstelaciónsModernas

message: Lyra non debería ser Lira como en catalán e italiano?.--Arco de Rayne 14:42, 4 maio 2008 (UTC)

message: Para as constelacións é mellor usa-lo nome greco-latino directamente, xa que as estrelas que compoñen unha constelación van nomeadas por letras gregas (cando se acaban as letras, poñenselles números) e o nome en xenitivo (as veces abreviado) do nome en latín, polo tanto considero que é mellor deixalo en Lyra para que a xente afeccionada a astronomía lles sexa máis doádo segui-los artigos (sobre todo os referentes a estrelas), ademáis case tódolos atlas de astronomía veñen coas constelacións en latín.
O que si, lembrarlle a xente que por exemplo faga uso de Lira que faga un artigo de homónimos, apuntando ós diversos artigos de "Lira" e ás súas diversas acepcións ou usos.--Xabier (fálame 15:19, 4 maio 2008 (UTC)
*Xa a incluín en Lira que neste caso é unha páxina de homónimos e que apunta cara Lyra no caso da constelación.--Arco de Rayne 16:52, 4 maio 2008 (UTC)
*Se me podes axudar cos homónimos das constelacións quedabache agradecido, --Xabier (fálame 13:52, 7 maio 2008 (UTC)
thread_title:  constelacións
Conversa:A revolta dos animais

message: *Penso que o título do artigo debera ser A revolta dos animais . O demais debe ser un subtítulo que lle puxeron ou algo semellante. AlberteSi, digame? 13:20, 5 maio 2008 (UTC)
**Perfectamente. Collín o título do artigo George Orwell, onde menciona con ese título que é o único traducido ó galego. Concordo coa correción. --Saúde, e pola sombra!! Estevoaeipa o que queiras... 13:38, 5 maio 2008 (UTC)
thread_title: Untitled
Conversa:Partido Sindicalista en Galicia

message: propoño a súa votación; É unha rama menor dun tema que non merece un artigo independente. Combinei o contido útil nun artigo máis apropiado. --Saúde, e pola sombra!! Estevoaeipa o que queiras... 14:53, 5 maio 2008 (UTC)
replies: text: En relación ao marcador  na miña opinión non se cumpren os requisitos de eliminación rápida. Debería pasar por votacións para borrar e avisar ao creador do artigo (un usuario cun historial de edicións moi valioso neste proxecto) para que achegue a súa opinión. Un cordial saúdo. --Prevertgl 14:30, 7 maio 2008 (UTC)

text: Pois eu penso que deberíase conservar. Xa existen outros artigos do estilo: Partido Socialista Obrero Español en Galicia, Partido Republicano Radical en Galicia, Partido Comunista de España en Galicia, Renovación Española en Galicia, etc. e a min parécenme ben. AlberteSi, digame? 14:34, 7 maio 2008 (UTC)
replies: text: :Non quería dicir que se deberá borrar o que quería dicir é que se alguén propón o borrado non debe ser como eliminación rápida. Un cordial saúdo. --Prevertgl 14:46, 7 maio 2008 (UTC)
replies: text: ::O que escribín non era unha resposta á túa intervención, xa que non a lera (de feito ó gardar deume conflito de edición). Ademais entendín que querías dicir iso. Un saúdo. AlberteSi, digame? 14:58, 7 maio 2008 (UTC)
replies: text: ::: :-) --Prevertgl 15:00, 7 maio 2008 (UTC)
Agora si. Non mirara o dos outros partidos en Galiza, e agora xa entendo a pertinencia do artigo propio, na mesma liña cós outros. Retiro o marcador pois. Graciñas. --Saúde, e pola sombra!! Estevoaeipa o que queiras... 16:00, 7 maio 2008 (UTC)
thread_title: Untitled
Conversa:Tokelau

message: Hai referencias en galego para Toquelau? --AMPERIO (conversa) 16 de xuño de 2016 ás 17:01 (UTC)
replies: text: Rebusquei un rato, pero non atopo ningunha, nin para Toquelau nin para Tokelau. ☣Banjo tell me 16 de xuño de 2016 ás 17:18 (UTC)
replies: text: :Home, pois sendo Tokelau a forma oficial en inglés debería mudarse ao non haber tradución ao galego. --AMPERIO (conversa) 16 de xuño de 2016 ás 17:56 (UTC)

text: :En Criterios para o uso da lingua da UDC aparece Tokelau.--Jglamela (conversa) 16 de xuño de 2016 ás 17:57 (UTC)
replies: text: :: Grazas pola referencia Jglamela. ☣Banjo tell me 16 de xuño de 2016 ás 18:47 (UTC)
thread_title:  Nome
Conversa:Blaise Pascal

message: Es un listo Albertgaliza, hai que ler antes e ver se é o mesmo, e non se destrúe o traballo dos demais. Agora faino tu - Montes, 6 de maio de 2008, 21:53
Perdón? Non entendo, vin un marcador de lixo nun artigo baleiro e elimineino. Se o creaches así para dotalo agora de contido deberías ter posto o {{enuso}} para que non pasara isto. Síntoo. Un saúdo. AlberteSi, digame? 19:57, 6 maio 2008 (UTC)
thread_title: Untitled
Conversa:Digital Fortress

message: se non existe versión en galego debería mudarse o título ó orixinal. --Saúde, e pola sombra!! Estevoaeipa o que queiras... 00:39, 7 maio 2008 (UTC)
replies: text: . --RNC 18:51, 2 novembro 2009 (UTC)
thread_title: Untitled
Conversa:O misterio de Marie Rogêt

message: se non existe versión en galego debería mudarse o título ó orixinal. --Saúde, e pola sombra!! Estevoaeipa o que queiras... 00:40, 7 maio 2008 (UTC)
replies: text: Xa hai a tal tradución? Se non, o dito por Estevo. --Atobar (conversa comigo) 27 de xaneiro de 2016 ás 20:38 (UTC)
thread_title: Untitled
Conversa:Saga da Fundación

message: se non existe tradución ó galego, debe ser movido ó título orixinal. --Saúde, e pola sombra!! Estevoaeipa o que queiras... 00:46, 7 maio 2008 (UTC)
*Neste caso non sei se está ben aplicado o da forma orixinal xa que non é propiamente o título dunha obra, senón un conxunto de obras--Arco de Rayne 14:28, 7 maio 2008 (UTC)
thread_title: Untitled
Conversa:Queixo de Arzúa-Ulloa

message: No artigo afírmase que "A zona de produción recolle unha zona queixeira común, de grande tradición enmarcada entre as dúas ribeiras do río Ulla". A verdade é que a zona enmarcada entre as dúas ribeiras dun río é o propio río, así que supoño que esta frase quererá dicir algo así como "A zona de produción recolle unha zona queixeira común, de grande tradición, nas beiras do río Ulla". Pedro --Lameiro (conversa) 16:06, 7 maio 2008 (UTC)
thread_title: Untitled
Conversa:Washington

message: Resulta un pouco estraño atopar estas ligazóns vermallas :
* Unha das varias cidades que se chaman Washington.
* Un dos varios condados que se chaman Washington.
* Unha das varias montañas que se chaman Washington.
Ainda que se deixen as frases estas ligazóns teñen algún sentido en galego ? ElviraConversa comigo 21:06, 8 maio 2008 (UTC)
*Penso que non, deberían estar as diferentes cidades, condados e montañas que levan o nome de Washington de forma independente.--Arco de Rayne 21:54, 8 maio 2008 (UTC)
*uff, si, claro... :) --Xabier Cid 22:44, 8 maio 2008 (UTC)
** Gracias. Engadin os interwikis e retirei esas frases. Mais non teño valor para copiar todas posibilidades que se poden atopar, ainda que sóo sexa por non estar segura que as posibilidades das outras wikis tamén valen na lingua galega.  ElviraConversa comigo 23:12, 8 maio 2008 (UTC)
thread_title: Untitled
Conversa:Esquerda Nacionalista-Mocidade

message: Non está claro cales eran as sensibilidades que formaron a lista que resultou minoritaria na última asemblea nacional de Galiza Nova, mesmo nas diferentes entradas de Galipedia aparecen versións diferentes.
Penso que se debía actualizar este texto, dado que EN-Mocidade escindiuse de EN, e xa non son a súa organización xuvenil. Agora forman parte do chamado espazo aberto, cuxo obxectivo é fundar outro partido dentro do BNG. Coiméntoo porque non sei cal debería ser o xeito adecuado de facer este cambio. user:shotokan 23.15h, 3 de Xuño de 2008
*Con referencias, eu incluín unha sinalando que non recoñece á actual dirección de Esquerda Nacionalista, se engades algunha referencia da súa pertenza a espazo aberto servirá para completar e mellorar o artigo.--Arco de Rayne 21:54, 3 xuño 2008 (UTC)
thread_title: Untitled
Conversa:Latín vulgar

message: Bon día!. A quen corresponda: No cadro do léxico, no que se mostra a mudanza do latín clásico ao vulgar, o exemplo de paso de ferre a portare non vale para o galego; portar non forma parte do vocabulario usual /patrimonial da nosa língua. Pode exemplificar no caso do francés: Je porte un livre, ou no italiano: io porto un libro, pero en galego é: Levo un libro; non: Porto un libro; así que o exemplo debe darse con levare - Montes, 10 maio 2008, 13:54.
*Portar co significado de levar, transportar, traer está recollido nos dicionarios galegos DRAG: , dicionario Ir Indo  e xa como indicación persoal é palabra que oín utilizar a mulleres de moita idade, cun coñecemento do castelán moi escaso.--Arco de Rayne 12:22, 10 maio 2008 (UTC). Aínda que levar e traer son verbos moito máis empregados.--Arco de Rayne 12:25, 10 maio 2008 (UTC)
----
O texto está feito á medida do castelán, hai datos que non son exactos para o conxunto das linguas romances. Por exemplo, supoño que non fai falta recordar que AU non evolucionou en todos os dialectos a /o/. Furagaitas* 18:34, 15 xuño 2008 (UTC)
thread_title: Untitled
Conversa:Nomenclatura binomial

message: O nome científico non é unha forma errónea de chamarlle á nomenclatura binomial senón que é algo máis amplo, inclúe a nomenclatura trinomial, exemplo Canis lupus familiaris e a uninominal, plantae.--Arco de Rayne 15:09, 11 maio 2008 (UTC)
thread_title: Untitled
Conversa:Web 2.0

message: Creo que myspace non debería constar como un exemplo de Web 2.0. Daquela tamén Geocities o sería ;-P --Casdeiro 08:57, 14 maio 2008 (UTC)
* Penso do mesmo xeito. AlberteSi, digame? 14:20, 14 maio 2008 (UTC)
thread_title: Untitled
Conversa:Quintas (música)

message: Esta explicación é absurda. A ¿Domiñante? é precisamente a quinta xusta respecto da tónica. O de "quintas" (argot guitarrístico de campamento) fai referencia a un double-stop no que o intervalo da segunda nota é de dominante respecto da primeira, non só no acorde de dominante da tonalidade. Estaba un pouco despistado o rapaz.
thread_title: Untitled
Conversa:Caxemira

message: Unha ip trocou no artigo os Cachemiras por Caxemiras. Alguén debería buscar se é correcto, e de selo, mudar o nome do artigo a Caxemira. AlberteSi, digame? 13:47, 16 maio 2008 (UTC)
*Caxemira aparece en Galego en liña, a fonte que se utiliza para os topónimos estranxeiros polo que a debemos utilizar se ninguén achega referencias para Cachemira.--Arco de Rayne 14:11, 16 maio 2008 (UTC)
thread_title: Untitled
Conversa:Bertold Brecht

message: A páxina xa esta creada como Bertolt Brecht, en todo caso habería que facer unha redireción. Non sei se esto o debe facer un administrador.--Xas (fálame) 21:41, 18 maio 2008 (UTC)
* Que rabia... decátome agora...--Hugo22 21:42, 18 maio 2008 (UTC).
**Xa está sustituín o contido novo polo vello--Hugo22 21:45, 18 maio 2008 (UTC)
***Xa que o contido é o mesmo elimínoo e poño unha redireción, que creo que é o que se debe facer nestes casos.--Xas (fálame) 21:51, 18 maio 2008 (UTC)
thread_title: Untitled